Georges Bizet

**Georges Bizet** (Pariz, 25. listopada 1838. - Bougival, 3. lipnja 1875.), francuski skladatelj i pijanist romantičkog doba. Najbolje je poznat po svojoj operi *Carmen*.

Bizet je rođen u Parizu. Službeno ime mu je **Alexandre-César-Léopold Bizet**, ali je kršten kao Georges Bizet i uvijek je bio poznat po tom imenu. Kao čudo od djeteta, ušao je u Pariški glazbeni konzervatorij 14 dana prije svoga desetog rođendana.

1857. dijelio je nagradu ponuđenu od Jacquesa Offenbacha za postavljanje operete *La docteur Miracle* i osvojio je *Prix de Rome*, školarinu za obećavajuće umjetnike i glazbenike. U skladu s uvjetima školarine, studirao je u Rimu tri godine. Ondje je njegov talent počeo sazrijevati s njegovim djelima i operama kao što je opera *Don Procopio*.
Pored tog ostanka u Rimu, Bizet je živio na području Pariza cijeli svoj život.

Poslije svog boravka u Rimu, vratio se u Pariz gdje se je posvetio skladanju. Uskoro nakon njegovog povratka, umire mu majka. 1863. sklada operu *Les pêcheurs de perles* (lovci na bisere) za kazalište *Lyrique*. Tijekom ovog razdoblja Bizet je također napisao *La jolie fille de Perth*, svoju poznatu *L'arlésienne* (napisana kao slučajna glazba za predstavu), i kompoziciju za klavir *Jeux d'enfants* (dječje igre). Također je napisao romantičnu operu *Djamileh*, koja je često viđena kao prethodnik *Carmen*. Bizetova prva simfonija, *Simfonija u visokom C*, napisana je u Pariškom konzervatoriju kad je Bizetu bilo samo 17 godina, kao školski zadatak. Čini se da ju je Bizet potpuno zaboravio, i otkrivena je tek 1935. u prašnjavim arhivima konzervatorijske knjižnice. Nakon svog prvog izvođenja, odmah je razglašena kao remekdjelo mladog autora.

Bizetovo najpoznatije djelo je opera *Carmen* iz 1875. koja je bazirana na noveli istog imena iz 1846. koju je napisao Prosper Mérimée. Prema utjecaju Giuseppea Verdija, skladao je glavnu ulogu u mezzosopranu. *Carmen* nije odmah postigla uspjeh, i Bizet je postao razočaran nad neuspjehom, ali pohvala je došla od *Saint-Saënsa*, *Tchaikovskog* i *Debussya*, koji su prepoznali njenu ljepotu. Njihova stajališta su bila proročanska, a publika je s vremenom učinila *Carmen* jednom od najpopularnijih opera u povijesti.

Bizet je dugo patio od *angine pectoris*, bolesti srca. Nije uspio uživati u slavi svoje opere *Carmen*. Samo nekoliko mjeseci nakon prvog izvođenja, na svoju šestu godišnjicu braka, u dobi od 36 godina, umro je od zatajenja srca. Pokopan na groblju Père Lachaise, u Parizu.

## Djela
Bizetova djela je Winton Dean objavio 1948. i kratica je WD.

### Scenska djela
* La maison du docteur, opéra comique u 1 činu, (H. Boisseaux; skladana 1855.; nije praizvedena)
* Le docteur Miracle, opereta u 1 činu, (L. Battu i Ludovic Halévy, prema Richardu Brinsleyu Sheridanu; skladana 1856.; praizvedena u Parizu, Bouffes-Parisiens, 9. travnja 1857.)
* Don Procopio, opéra bouffe u 2 čina, (C. Cambiaggio, prema L. Prividaliju; skladana 1858.-59.; praizvedena u Monte Carlu, 10. ožujka 1906.)
* La prêtresse, opereta u 1 činu, (P. Gille; skladana 1861.; nije praizvedena)
* La guzla de l'émir, opéra comique, (Jules Barbier i Michel Carré, skladana 1862.; nije praizvedena)
* Ivan IV., opera u 5 činova, (F.-H. Leroy i H. Trianon; skladana 1862.-65.; praizvedena u Württembergu, Mühringen Castle, 1946.)
* Les pêcheurs de perles, opera u 3 čina, (E. Cormon i M. Carré; skladana 1863.; praizvedena u Parizu, Théâtre Lyrique, 30. rujna 1863.) 
* La jolie fille de Perth, opera u 4 čina, (J.-H. Vernoy de Saint-Georges i J. Adenis, prema Walteru Scottu; skladana 1866.; praizvedena u Parizu, Théâtre Lyrique, 26. prosinca 1867.)
* Marlbrough s'en va-t-en guerre, opereta u 4 čina, (P. Siraudin i W. Busnach; skladana 1867., samo 1. čin sačuvan; praizvedena u Parizu, Théâtre Athénée, 13. prosinca 1867.) 
* La coupe du roi de Thulé, opera u 3 čina, (L. Gallet i E. Blau; skladana 1868.-69., nakon Bizetove smrti je netko, imenom Dean, 1978., promijenio ovo djelo; praizvedena 12. srpnja 1955.)
* Clarisse Harlowe, opéra comique u 3 čina, (Gille i A. Jaime, prema S. Richardsonu; skladana 1870.-71., nedovršena; nije praizvedena)
* Grisélidis, opéra comique u 1 činu, (Victorien Sardou; skladana 1870.-71., nedovršena; nije praizvedena)
* Djamileh, opéra comique u 1 činu, (Alfred de Musset; skladana 1871.; praizvedena u Parizu, Opéra-Comique, 22. svibnja 1872.)
* Artežanka suita; scenska glazba u 3 čina, (Alphonse Daudet; skladana 1872.; praizvedena u Parizu, Théâtre Vaudeville, 1. listopada 1872.)
* Don Rodrigue, opera u 5 činova, (Gallet i Blau, prema G. de Castro y Bellvis; skladana 1872., nedovršena skica; nije praizvedena)
* Carmen, opera u 4 čina, (H. Meilhac i L. Halévy, prema Prosperu Mériméeu; skladana 1873.-74.; praizvedena u Parizu, Opéra-Comique, 3. travnja 1875.)

### Djela za klavir

* Nocturne u F-Duru
* Varijacije chromatiques de concert (orkestrirao Felix Weingartner 1933.)
* Caprice u Cis-molu
* Caprice u C-duru
* Chasse Fantastique 
* Romanca sans paroles u C-duru
* Thème brillant u C-duru
* Valcer u C-duru
* Trois Esquisses Musicales 
* Grande Valse de Concert u Es-duru
* Marine 
* Nocturne u D-duru
* Chants du Rhin 
* Four Préludes 

### Ostala djela
* Uvertira u A-duru
* Simfonija u C-duru, 1855.
* Simfonija u C-duru (Roma)
* Petite suita
* Uvertira Patrie
* Simfonijska oda "Vasco de Gama"
* Te Deum, 1858.